Haile Selassien rintakuva (Wimbledon)

Lontoossa sijaitsi Etiopian viimeistä keisaria Haile Selassieta esittävä rintakuva. Sen tarkempi sijainti oli Cannizaron puistossa, Wimbledonissa. 

Rintakuvan on veistänyt brittiläinen kirjailija ja kuvanveistäjä Hilda Seligman. Alkujaan rintakuva sijaitsi Seligmanin ja hänen miehensä asuinpaikan Lincoln Housen pihassa. Keisari oli lyhyen aikaa pariskunnan vieraana, koska oli joutunut pakenemaan Etiopiasta Italian hyökättyä maahan. Loppujen lopuksi Haile Selassie muutti kuitenkin Bathiin, kun britit myönsivät hänelle turvapaikan.

Kun Lincoln House purettiin vuonna 1957, rintakuva siirrettiin nykyiselle paikalleen Cannizaron puistoon. 1980-luvulla sitä siirrettiin uudestaan puiston sisällä. Vuosien saatossa patsas meni huonoon kuntoon, ja sitä entisöitiin ensin vuonna 2005 ja uudelleen 2017.

Patsas tuhottiin heinäkuussa 2020. Motiiviksi on epäilty Etiopian monarkiaa vastustavia mielenosoituksia, koska myös Haile Selassien isää esittävä patsas tuhottiin Hararissa Etiopiassa. Etiopian Lontoon-suurlähetystö ilmoitti korjauttavansa patsaan yhteystyössä paikallisen etiopialaisyhteisön ja kuntapäättäjien kanssa.

Lähteet 

Yhdistyneen kuningaskunnan patsaat ja veistokset
Lontoon muistomerkit
Rintakuva (Wimbledon)